Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 176

1. Légijármű pilóta szakszolgálati engedélye 1.1. A hajózó személyzetek típus-, osztály- és kategória besorolása, és a szakszolgálati engedélyekhez adható egyes jogosítások 1.1.1. A légiközlekedési hatóság a légijárműveket építésük és alkalmazásuk (felhasználásuk) figyelembevételével típus, osztály és kategória szerint minősíti. 1.1.2. Típus- vagy osztályjogosításra kötelezett légijárművet csak az adott típusra, illetve osztályra érvényes típusjogosítással, illetve osztályjogosítással lehet vezetni. Ha az osztály-, illetve típusjogosítás tulajdonosát csak másodpilóta feladatkörre korlátozza a légiközlekedési hatóság, ezt, illetve egyéb korlátozó bejegyzéseket az engedélybe be kell jegyezni. 1.1.3. Kiképzés, ellenőrzés vagy egyéb, nem kereskedelmi tevékenység céljaira a légiközlekedési hatóság pilóta szakszolgálati engedéllyel rendelkező személynek írásos felhatalmazást adhat, amely mentesíti az engedélyest az adott osztály- vagy típusjogosítás megszerzése alól. Ennek a felhatalmazásnak az érvényessége csak a meghatározott feladat teljesítésére korlátozódik. 1.1.4. Típus- és osztályjogosítás birtokosának, ha

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes